Reliance Jioના Prime Membershipને એક વર્ષ માટે મફત કરી દેવાના નિર્ણય પાછળનું કારણ ટેલિકોમ ક્ષેત્રના નિષ્ણાતો એક વિચારીને અપનાવવામાં આવેલી રણનીતિ બતાવી રહ્યા છે. નિષ્ણાતોનું કહેવું છે કે આ પ્રમાણે એક વર્ષ Prime Membership ફ્રી માં આપીને Reliance Jioએ પોતાના ગ્રાહકોને જાળવી રાખ્યા છે. હાલમાં ટેલિકોમ ક્ષેત્રમાં ગળાકાપ સ્પર્ધા છે અને એવામાં કોઇપણ કંપનીને પોતાના હાલના ગ્રાહક ગુમાવવાનું પોસાય તેમ નથી. નિષ્ણાતો એમ પણ માને છે કે Reliance Jioના આ નિર્ણયથી તે નવા ગ્રાહકોને પણ આકર્ષી શકશે કારણકે નવા ગ્રાહકો પણ આવતા વર્ષે આ પ્રકારની કોઈ ઓફર પોતાને પણ મળશે એવી આશા રાખી શકે છે.